પણ તે આગલી સવાર’નું જ તે તોતિંગ કામ પડતું મેલીને અને પોતાના સુખી સંસાર’ને પોતાના હાથે જ પૂળો ચાંપીને નીકળી પડે છે , એક લાંબી સફર પર . . . શું કામ ? પણ શું કામ ?? Damn it , પણ આખરે , શું કામ ?? એ જ તો તમારે જોવાનું છે 🙂 જી નાં , આ કોઈ થ્રિલર નથી પણ આ એક વાસ્તવિકતાને પણ ટકકર મારે તેવો ક્લાસિક ડ્રામા છે કે જ્યાં માત્ર એક જ પાત્ર છે અને છે તો બીજા અઢળક અવાજો ! રાત્રે ડ્રાઈવિંગ દરમ્યાન અનહદ ફોન’કોલ્સ તે વાયા બ્લુ’ટુથ અટેન્ડ કરે છે અને દરમ્યાન જ તેનું પડતું મુકાયેલું કામ’ને મઠારવું , પત્ની સમક્ષ ભૂલનો નિર્દંભ એકરાર અને પોતાના પ્રિય પરિવાર’ને તૂટતા જોવું , વાયદા પ્રમાણે ફૂટબોલ’ની મેચ ન જોઈ શકાતા પુત્ર’ને સમજાવતા રહેવું અને એ અજાણ્યા દગા’નો ભાર વેઠવો , પેલી સ્ત્રી’ને પણ હોસ્પિટલ’માં સતત સધિયારો આપતા રહેવું અને આખરે પોતાના પિતા સાથે પણ બઘડાટી બોલાવતો રહે છે ! પિતા સાથે બઘડાટી ? પણ તે તો એકલો હતો અને તેના પિતા તો . . . .